**Τρόποι σύνδεσης προτάσεων**

Οι προτάσεις ως προς τη σχέση τους με τις άλλες προτάσεις διακρίνονται σε:

**α)** **Κύριες (ή ανεξάρτητες)**

* έχουν πλήρες νόημα
* μπορούν να σταθούν μόνες τους στον λόγο

π.χ *Πήγαμε εκδρομή χτες.*

**β) Δευτερεύουσες (ή εξαρτημένες)**

* εκφράζουν ένα δευτερεύον νόημα
* **δεν** μπορούν να σταθούν μόνες τους στον λόγο

π.χ *Δεν πήγαμε εκδρομή χτες,/ επειδή έβρεχε*.

**Τρόποι σύνδεσης προτάσεων**

|  |  |
| --- | --- |
|  **1) ασύνδετο σχήμα** | * οι προτάσεις μπαίνουν η μία δίπλα στην άλλη χωρίς σύνδεσμο.
* χωρίζονται με κόμμα.
* χρήση στον απλό καθημερινό λόγο.
* εξασφάλιση γοργού ύφους.

π.χ *Ήρθε/, έφαγε/, έφυγε.* |
| **2) παρατακτική σύνδεση** | * οι προτάσεις παρατάσσονται η μία δίπλα στην άλλη συνδεόμενες με τους παρατακτικούς συνδέσμους.
* είναι όμοιες μεταξύ τους:

 **Κύρια+ Κύρια** **Δευτερεύουσα + Δευτερεύουσα*** χρήση στον καθημερινό λόγο, στα παραμύθια.

π.χ *Διάβασε/* ***και*** *έγραψε τις ασκήσεις του.*π.χ ***Ούτε*** *διάβασε/* ***ούτε*** *έγραψε τις ασκήσεις του.*π.χ *Είπε/ ότι θα έρθει/* ***και θ****α φύγει.*(οι προτάσεις ¨*ότι θα έρθει¨*, ¨*και θα φύγει*¨ συνδέονται με το **και**,για αυτόείναι και οι δύο δευτερεύουσες. |
|  **3) υποτακτική σύνδεση** | * οι προτάσεις υποτάσσονται (εξαρτώνται) από μια άλλη ισχυρή.
* συνδέονται μεταξύ τους με τους υποτακτικούς συνδέσμους, τις αναφορικές αντωνυμίες (ο οποίος, που ό,τι) και επιρρήματα (όπως, όπου), τις ερωτηματικές αντωνυμίες (ποιος, πόσος, τι) και επιρρήματα (πότε, πόσο, πού, πώς).
* οι προτάσεις έχουν τη μορφή:

 **Κύρια + Δευτερεύουσα** **Δευτερεύουσα + Δευτερεύουσα*** πιο πολύπλοκος τρόπος→ φανέρωση εσωτερικής+ λογικής σχέσης μεταξύ των προτάσεων.

π.χ *Νομίζει/* ***ότι*** *έχει πάντα δίκιο.* |

|  |
| --- |
| **Παρατακτικοί σύνδεσμοι** |
| **συμπλεκτικοί** | και, ούτε, μήτε, ουδέ, μηδέπ.χ ***Ούτε*** *του μίλησα/* ***ούτε*** *μου μίλησε.* |
| **αντιθετικοί** | αλλά, μα, παρά, όμως, ωστόσο, μολονότιπ.χ *Ήρθε****,/ αλλά*** *έφυγε αμέσως.* |
| **διαχωριστικοί ή διαζευκτικοί** | ή, είτεπ.χ *Μένεις/* ***ή*** *φεύγεις.* |
| **συμπερασματικοί** | λοιπόν, ώστε, άρα, επομένως (μετά από τελεία ή άνω τελεία)π.χ *Έγραψε καλά στις εξετάσεις.* ***Επομένως,*** *πέρασε.* |

|  |
| --- |
| **Υποτακτικοί σύνδεσμοι** |
| **ειδικοί** | πως, που, ότι*π.χ Λέει/* ***ότι*** *με αγαπάει.* |
| **χρονικοί** | όταν, αφού, καθώς, αφότου, πριν, ενώ, μόλις, όποτε, ενόσω, κάθε πουπ.χ ***Όταν*** *έφυγες,/ ήρθε.* |
| **αιτιολογικοί** | γιατί, επειδή, αφού, διότι, πουπ.χ. *Έφυγε,/* ***γιατί*** *είχε αργήσει.* |
| **υποθετικοί** | αν, εάν, άμαπ.χ ***Αν*** *αργήσεις/, θα φύγω.* |
| **τελικοί** | να, για ναπ.χ *Ήρθα/* ***για να*** *σε δω.* |
| **αποτελεσματικοί** | ώστε, πουπ.χ *Είχε τόσο κίνηση/* ***ώστε*** *τα αυτοκίνητα έμοιαζαν σταματημένα*. |
| **ενδοιαστικοί ή διστακτικοί** | μη, μήπωςπ.χ *Φοβάμαι/* ***μήπως*** *βρέξει.* |
| **εναντιωματικοί ή παραχωρηματικοί** | αν και, μολονότι, μόλο που, αντί να, και αςπ.χ ***Αν και*** *βρέχει,/ πήγαμε εκδρομή*. |
| **βουλητικοί** | Ναπ.χ *Θέλω/* ***να*** *φύγω.* |

**Παρατηρήσεις**

1.Στην **υποτακτική σύνδεση** συνήθως η δευτερεύουσα πρόταση χωρίζεται με κόμμα από την πρόταση που προσδιορίζει, όταν δηλώνει κάποια επιρρηματική σχέση (χρόνο, αιτία, σκοπό, αποτέλεσμα κ.λπ.)

π.χ *Θύμωσα,/* ***γιατί*** *μου μίλησε άσχημα*. (η δευτερεύουσα πρόταση δηλώνει την αιτία του θυμού.)

2. Όταν μια**δευτερεύουσα πρόταση**λειτουργεί ως αντικείμενο, υποκείμενο ή κατηγορούμενο στο ρήμα μιας άλλης πρότασης, τότε οι δύο προτάσεις **δε** χωρίζονται με κόμμα.

π.χ. *Η μητέρα είπε/ ότι το φαγητό είναι έτοιμο.* (η δευτερεύουσα πρόταση λειτουργεί ως αντικείμενο στο ¨είπε¨)

3.Χωρίζονται με κόμμα προτάσεις που συνδέονται με **αντιθετικούς συνδέσμους**(αλλά, όμως, ενώ…)

π.χ *Μου μίλησε,/* ***αλλά*** *δεν τον άκουσα.*

·     4. Δε χωρίζονται με κόμμα οι προτάσεις που συνδέονται με **συμπλεκτικούς και διαχωριστικούς συνδέσμους**. π.χ *Φύγε/* ***και*** *μην ξαναγυρίσεις.*

 5. Ένα είδος της παρατακτικής σύνδεσης με αντιθετικούς συνδέσμους είναι η **επιδοτική**, κατά την οποία μεταξύ δύο (ή περισσότερων προτάσεων) το δεύτερο μέρος παρουσιάζεται ισχυρότερο από το πρώτο.

 π.χ **Όχι μόνο** δεν ήρθε/, **αλλά και** δεν τηλεφώνησε.

**Άσκηση**

Στις παρακάτω περιόδους α) να χωρίσετε προτάσεις, β) να κυκλώσετε τον σύνδεσμο και γ) να σημειώσετε το είδος της σύνδεσης.

1.Ανησυχεί μήπως δεν τα καταφέρει.

…………………………………………………………………………………………

2. Πήγε και ήρθε τρέχοντας, αλλά και πάλι δεν πρόλαβε.

…………………………………………………………………………………………..

3. Έλα, όταν εσύ θελήσεις να μου μιλήσεις.

…………………………………………………………………………………………..

4. Με ρωτούσε συνέχεια πότε θα έρθω.

…………………………………………………………………………………………..

5. Με περίμενε για να φύγουμε μαζί.

…………………………………………………………………………………………..

6. Θέλω να φάω και να κοιμηθώ.

…………………………………………………………………………………………..

7. Οι μαθητές είτε θα διαβάζουν είτε θα είναι στο σχολείο.

…………………………………………………………………………………………..

8. Έλα γρήγορα, γιατί θα αργήσουμε.

…………………………………………………………………………………………..

9. Θα φύγω αν το θες.

…………………………………………………………………………………………..10. Οι απόφοιτοι του σχολείου επισκέφθηκαν το παλιό τους σχολείο, είδαν τους καθηγητές τους, μίλησαν, συγκινήθηκαν.

…………………………………………………………………………………………..